laion/Wikipedia-Exotic huggingface dataset:
Lieke Klaver

Lieke Klaver (sündinud 20. augustil 1998 Velsen-Zuidis) on Hollandi jooksja. Ta võistles noorteklassides peamiselt lühematel sprindidistantsidel, kuid keskendus 2018. aastal peamiselt 400 meetri jooksule. Ta tegi täiskasvanute tiitlivõistluste debüüdi 2019. aasta maailmameistrivõistlustel Dohas, kui sai Hollandi naiskonna koosseisus 4×400 meetri teatejooksus 7. koha. 2021. aasta Euroopa sisemeistrivõistlustel Toruńis tuli Klaver 4×400 meetri teatejooksus koos Marit Dopheide, Lisanne de Witte ja Femke Boliga Euroopa sisemeistriks Hollandi ja võistluste rekordiga 2.37,15. 400 meetri jooksus pääses ta finaali ja oli viies. Olümpiamängudel Tokyos sai ta 400 meetri jooksus ajaga 51,37 18. koha. 4×400 meetri teatejooksus tuli oli Hollandi naiskond rahvusrekordiga 3.23,74 kuues. 4×400 meetri segateatejooksus sai Hollandi teatenelik rahvusrekordiga 3.10,36 4. koha. 2022. aasta sisemaailmameistrivõistlustel Belgradis võitis Klaver 4×400 meetri segateatejooksus koos Eveline Saalbergi, Lisanne de Witte ja Femke Boliga Jamaica naiskonna järel hõbemedali. 400 meetri jooksus oli ta finaalis ajaga 52,67 viimane, kuues. Eugene'is toimunud maailmameistrivõistlustel püstitas Klaver 400 meetri jooksu eeljooksus Hollandi rekordi 50,24. Poolfinaalis parandas ta rekordit veelgi, joostes 50,18. Finaalis sai ta ajaga 50,33 Shaunae Miller-Uibo, Marileidy Paulino ja Sada Williamsi järel 4. koha. 4×400 meetri segateatejooksus võitis ta koos Liemarvin Bonevacia, Tony van Diepeni ja Femke Boliga hõbemedali Hollandi rekordiga 3.09,90. 4×400 meetri teatejooksus diskvalifitseeriti Hollandi naiskond eeljooksus ebaõnnestunud teatevahetuse tõttu. Euroopa meistrivõistlustel Münchenis tuli ta koos Saalbergi, de Witte ja Boliga 4×400 meetri teatejooksus Euroopa meistriks, püstitades finaalis Hollandi rekordi 3.20,87. 200 meetri jooksus oli ta ajaga 22,88 viies ja 400 meetri jooksus 50,56-ga kuues. 2023. aasta Euroopa sisemeistrivõistlustel Istanbulis võitis Klaver 400 meetri jooksus Femke Boli järel hõbemedali. 4×400 meetri teatejooksus parandas ta koos Eveline Saalbergi, Cathelijn Peetersi ja Boliga taas nii Hollandi kui ka võistluste rekordit ja tuli ajaga 3.25,66 Euroopa sisemeistriks. Maailmameistrivõistlustel Budapestis osales ta neljal alal. Ta jõudis 400 meetri jooksus taas finaali ja sai tulemusega 50,33 6. koha. 4×400 meetri teatejooksus tuli ta koos Saalbergi, Peetersi ja Boliga maailmameistriks, joostes finaalis rahvusrekordi 3.20,72. 4×100 meetri teatejooksus ja 4×400 meetri segateatejooksus pääses Hollandi teatevõistkond finaali, kuid katkestas. 2024. aasta Euroopa meistrivõistlustel Roomas võitis Klaver kuldmedali 4×400 meetri teatejooksus ning pronksmedali 400 meetri jooksus ja 4×400 meetri segateatejooksus. Välisrekordid Siserekordid Allikas: Rahvusvaheline Kergejõustikuliit Lieke Klaver Rahvusvahelise Kergejõustikuliidu kodulehel (inglise)
Beroe cucumis

Beroe cucumis on keskmise suurusega ja pikkusesse väljavenitatud kujuga pelaagiline kammloom, kes elutseb põhjapoolkera ookeanides ja meredes, sh Põhjameres. Eelkõige merelist keskkonda eelistavat liiki on leitud ka Läänemere vetes. Beroe cucumis on kurki või melonit meenutava pikliku kujuga. Keha on täiesti läbipaistev ja umbes 15–16 cm pikk. Kehal on kaheksa ripsmetega kammplaadikeste rida, mille abil loom ujub; kammplaadikeste iridestsents on nähtav päevavalguses, öösel need fosforestseeruvad. Beroe cucumis on röövloom, kes toitub zooplanktonist ja teistest kammloomadest, eriti tavaline saakloom on Bolinopsis infundibulum. Erinevalt ameerika kammloomast või meritikrist puuduvad tal kombitsad ja ta neelab saagi oma suure suuavaga tervelt alla. Liiki on leitud Atlandi ookeani põhjaosas ja Põhja-Jäämeres nii Euroopa kui ka Põhja-Ameerika rannikutel, aga vähem ka Jaapanist ja lõunapoolkera rannikutelt Lõuna-Ameerikas ja Austraalias. Soolast merevett eelistavat liiki on leitud ainult Läänemere lääneosas. Beroe cucumis Fabricius, 1780. - WoRMS [Marget Metsla: "Meduuside ja kammloomade levik ning puhangud Läänemeres ning teistes riimveelistes ökosüsteemides" Tartu Ülikool, 2013 (bakalaureusetöö)] Melonenqualle. - Unterwasser-Welt Ostsee Melon comb jelly (Beroe cucumis). - The Marine Life Information Network Beroe cucumis Fabricius, 1780, - Ocean Biodiversity Information System
Bolinopsis infundibulum

Bolinopsis infundibulum on keskmise suurusega pelaagiline kammloom, keda võib kohata põhjapoolkera rannikute lähedal, eriti Põhjameres. Liik eelistab soolast merevett, kuid teda on leitud ka Läänemere vetes. Bolinopsis infundibulum võib kasvada kuni 15 cm pikaks. Keha on läbipaistev või harukordadel kergelt piimjasvalge. Kehal on kaheksa kammplaadikeste rida, mille abil loom ujub; neli rida neist on pikad ja neli lühikesed. Kammplaadikesed tekitavad liikudes päevavalguses iseloomuliku iridestseeruva efekti, öösel iseloomustab neid fosforestsents. Kammloomal on saagi tabamiseks kaks lühikest narmalist kombitsat. Suu ümber on kaks lapatsit või sagarat, suu vastasotsas on keha nürija tipu kujuline. Liik on röövtoiduline. Bolinopsis infundibulum sööb aerjalalisi, krilli ja muud zooplanktonit. Püütud saak suunatakse limaga kaetud lapatsite vahele suu suunas ripsmeliste struktuuride abil, mis transpordivad saagi suhu. Bolinopsis infundibulum (O.F. Müller, 1776) - WoRMS [Marget Metsla: "Meduuside ja kammloomade levik ning puhangud Läänemeres ning teistes riimveelistes ökosüsteemides" Tartu Ülikool, 2013 (bakalaureusetöö)] Common northern comb jelly (Bolinopsis infundibulum). - The Marine Life Information Network
Sügis sanatooriumis

"Sügis sanatooriumis" on ansambli Kosmikud album, mis ilmus 2017. aastal. "Õnnetus" – 10:52 "Sügis sanatooriumis" – 4:00 "Sõbral külas" – 6:07 "Pärsia vaip" – 4:07 "Spritz!" – 6:15 "Kõigil on alati õigus" – 5:15 "Sanitarmasin" – 6:00 "Leinapealinn" – 3:20
Villa asulakohad

Villa kiviaja asulakohad asuvad Võrumaal, Võru vallas, Villa külas, Võhandu jõe paremal kaldal. Tegemist on kolme asulakohaga, mis kõik on arvele võetud arheoloogiamälestisena. Villa I kiviaja asulakoht kultuurimälestiste riiklikus registris Villa II kiviaja asulakoht kultuurimälestiste riiklikus registris Villa III kiviaja asulakoht kultuurimälestiste riiklikus registris
Alexander Stadium

Alexander Stadium ehk Alexanderi staadion on Inglismaal Birminghamis Perry Parkis asuv kergejõustikustaadion. Seal korraldati kergejõustiku ning 2022. aasta Rahvaste Ühenduse mängude ava- ja lõputseremoonia. Muude seal toimuvate võistluste hulka kuuluvad iga-aastane Briti Grand Prix aastatel 2011–2019 ja 2022, amatööride kergejõustikuliidu meistrivõistlused, 1998. aasta puuetega inimeste kergejõustiku maailmameistrivõistlused ja Inglismaa koolide kergejõustikumeistrivõistlused. Staadion võõrustab alates 2023. aastast ka Midlands Hurricanesi ragbiliiga meeskonda. Staadioni ehitus algas 1975. aastal ja staadion avati 1976. aastal. Staadion kuulub Birminghami linnavolikogule kes seda haldab. Birchfield Harriers (Birchfield Harriers on 1877. aastal asutatud kergejõustikuklubi) kasutab seda oma kodustaadionina, asendades oma endise kodu Alexanderi spordiväljakul. Staadion läbis aastatel 2019–2022 renoveerimise, et valmistada see ette Rahvaste Ühenduse mängude korraldamiseks.
Peter Friedrich von Meyer

Peter Friedrich von Meyer (23. jaanuar 1725 Vändra – 28. aprill 1784 Võduvere) oli Venemaa sõjaväelane (kapten). Peter Friedrich von Meyer oli major Carl Gustav von Meyeri ja Vändra mõisa pärija Johanna Regina von Meyeri (sündinud Bennet) noorim poeg. Ta oli Võduvere mõisnik. Peter Friedrich von Meyer abiellus 2. septembril 1752 Kiviloos Sophia Helena von Handtwigiga (1734 Kiviloo – 1784 Võduvere), kes oli Kiviloo mõisniku Georg Adolf von Handtwigi († 1752) ja Ewa Margaretha von Baumgarteni (1706–1782) vanim tütar. Abielust sündisid: Johanna Margaretha von Meyer (1753 Kiviloo – 1788 Võduvere) Sophia Helena von Meyer (u 1755 Kiviloo – ? Inju) ; ⚭ nõbu Gustav Heinrich von der Borgega (1752–1830) Eva Charlotte von Meyer (1763 Kiviloo – 1827 Tallinn); ⚭ Peter Reinhold von Siversiga Peter Friedrich von Meyer (1768 Kiviloo – ?), Vene sõjaväelane (major); ⚭I Charlotte Helene Euphrosyne von Smitteniga (1775–1855), ⚭II briti päritolu Maria Stoatsiga Reinhold Wilhelm von Meyer (1774 Võduvere – ?), Vene sõjaväelane, 2. Jäägrirügemendi staabiohvitser, alates 12.12.1807 alampolkovnik, 21. jalaväediviisi rügementide reservpataljonide brigaadiülem (20.10.1812 – “1813-1814”), Püha Georgi ordeni 4. klassi kavaler (20.05.1808)
Linnaökoloog

Linnaökoloog on ametikoht ja selle täitja linnavalitsuse juures, kelle ülesandeks on linna ökoloogilise seisukorra ülevaatamine ja linna planeeringute ökoloogiliste tahkudega tegelemine. Ka Eestis on olnud linnaökolooge. Näiteks 1980. aastail oli Tartu linnaökoloog Mart Külvik ja 1990. aastail Pärnu linnaökoloog Indrek Ranniku. Teises tähenduses on linnaökoloog linnaökoloogiaga tegelev eriteadlane. säästev linnaplaneerimine
Turbaala

Turbaala on kõik kuitahes paksu turbalasundiga kaetud maastiku osad, sõltumata sellest, kas seal turba ladestumine jätkub, on katkenud või turbalasund hoopiski degradeerub. Paal, Jaanus; Leibak, Eerik (2013). Eesti soode seisund ja kaitstus. Tartu: Regio. Lk 10. ISBN 978-9949-465-99-6.
2026. aasta Euroopa meistrivõistlused kergejõustikus

2026. aasta Euroopa meistrivõistlused kergejõustikus peetakse 27. korda 3.-9. augustini 2026. aastal Ühendkuningriigis Birminghamis Alexanderi staadionil. (Kuupäevad pole kinnitatud). See on esimene kord, kui Briti linn korraldab kergejõustiku Euroopa meistrivõistlused, kuigi Birmingham on võõrustanud palju kõrgetasemelisi üritusi, sealhulgas 2007. aasta kergejõustiku sisemeistrivõistlused, 2003. ja 2018. aasta IAAF-i sisemaailmameistrivõistlused ning 2022. aasta Rahvaste Ühenduse mängud. Aleksandri staadion renoveeriti aastatel 2019–2022 ja sellel on kaks alalist tribüüni, mis mahutavad 18 000 istekohta, suurürituste jaoks on võimalik suurendada 40 000 istekohta. 11. novembril 2022. aastal valis Euroopa Kergejõustikuliit (EAA) Poolas Varssavis toimunud nõukogu koosolekul Birminghami. Briti linn valiti välja pärast seda, kui Ungari pealinn Budapest loobus pakkumisest. Eelnevalt, 2022. aasta juunis, oli EAA teatanud, et 2026. aasta kergejõustiku Euroopa meistrivõistlused peetakse eraldiseisvana mitmevõistluse EM-ist eraldi, mille raames toimusid need viimati aastatel 2018 ja 2022. aastal
Michael Balint

Michael Balint (ungaripäraselt: Bálint Mihály [ˈbaːlint ˈmihaːj]; sünnipäraselt Mihály Maurice Bergsmann; 3. detsember 1896 Budapest, Ungari – 31. detsember 1970 London, Suurbritannia) oli Ungari päritolu psühhiaater ja psühhoanalüütik, kes on tuntud panuse tõttu meditsiinilise psühhoanalüüsi ja Balinti gruppide arendamisel. Ta sündis Budapestis ja lõpetas seal ülikooli arstina 1918. aastal. 1939. aastal emigreerus ta Inglismaale ja asus 1944. aastal tööle Londonisse Tavistocki Instituuti. Psühhoanalüüsi teoreetikuna kuulub ta nii Budapesti koolkonda (Sándor Ferenczi jt) kui Suurbritannia niinimetatud Sõltumatu rühmituse nime kandvasse koolkonda. Balinti töö keskendus peamiselt arsti-patsiendi suhetele ja tervishoiutöötajate emotsionaalsele elule. Üks tema olulisemaid ideid oli "patsiendikeskne meditsiiniline psühhoanalüüs", mille kohaselt tervishoiutöötajad peaksid lisaks füsioloogilistele patoloogiatele mõistma ka patsientide emotsionaalseid vajadusi ja kogemusi. Tuntuks sai ta eelkõige professionaalset arengut toetavate Balinti gruppide kaudu. Balinti grupp on spetsiifiline rühmateraapia vorm, kus tervishoiutöötajad kogunevad, et jagada oma tööga seotud kogemusi, eriti keerukaid juhtumeid ja emotsionaalseid reaktsioone. Grupi eesmärk on aidata tervishoiutöötajatel paremini mõista nende emotsionaalseid reaktsioone ja parandada nende suhteid patsientidega. Tema abikaasa oli psühhoanalüütik ja sotsiaaltöötaja Enid Balint (1903 – 1994). Balint, M. Individual Differences of Behaviour in Early Infancy. Dissertation for Master of Science in psychology. London, 1945. Balint, M. Primary Love and Psycho-Analytic Technique. 1956. Balint, M.  The doctor, his patient and the illness. London. Pitman Medical. 2nd edition (1964, reprinted 1986) Edinburgh:Churchill Livingstone; 1957. Balint, M., Balint, E. Psychotherapeutic techniques in medicine. London:Tavistock publications; 1961 Balint, M., Balint, E., Gosling, R., Hildebrand, P. A study of doctors. London: Tavistock publications; 1966. Balint, M., Joyce, D., Marinker, M., Woodcock, J.  Treatment or diagnosis: a study of repeat prescriptions in general practice. London: Tavistock publications; 1970.
Mihhail Taube (1855−1924)

Mihhail Ferdinandovitš Taube (13. aprill (vkj) 1855−20. oktoober 1924) oli Venemaa filosoof, matematik, loogik, poeet, publitsist.
Atsugi

Atsugi (厚木市 Atsugi-shi) on linn Jaapanis Kanagawa prefektuuris Honshū saarel. Linnastaatuse sai 1955. aastal. 1. veebruaril 2024 oli linna elanike arv 223 930. 神奈川県の人口と世帯 - 神奈川県ホームページ, vaadatud 22.02.2021. http://www.city.atsugi.kanagawa.jp/
Eesti Superkarikas 2024

Eesti Superkarikas 2024 ametlikult sponsornimega A. Le Coq Superkarikas 2024 oli 29. Eesti Superkarika võistluste finaal, kus mängisid möödunud hooaja Meistriliiga ja Eesti karika võitjad. Mäng peeti Viljandis Männimäe Jalgpallihallis, ning mängisid Meistriliiga 2023 võitja Tallinna FC Flora ja Eesti karikas 2023 võitja JK Narva Trans. Superkarikafinaali võitis pärast penaltiseeriat Tallinna FC Flora. Meistriliiga 2024 Eesti karikas 2024 Superkarikas Eesti Jalgpalli Liidu kodulehel
Valge võrkpoorik

Valge võrkpoorik (Ceriporia reticulata) on klassi Agaricomycetes kuuluv kandseente liik. Valge võrkpoorik andmebaasis eElurikkus.
Christian Veske

Christian Veske (sündinud 22. augustil 1977) on Eesti riigiametnik, alates 2023. aastast soolise võrdõiguslikkuse ja võrdse kohtlemise volinik. 2016. aastal lõpetas Veske Tallinna Ülikooli sotsioloogia õppekava magistriõppe ning aastal 2005 klassiõpetaja  õppekava Tallinna Ülikooli Haapsalu Kolledžis. Alates 2023 aastast on Veske Eesti soolise võrdõiguslikkuse ja võrdse kohtlemise volinik. Esimesel tegevusaastal pööras ta erilist tähelepanu võrdõiguslikkusega seotud riskidele rohepöördes ja tehisaru arengus. Enne voliniku ametisse astumist töötas Veske aastatel 2012-2022 Euroopa Soolise Võrdõiguslikkuse Instituudis (EIGE), erinevatel ametikohtadel, sealhulgas viimase aasta instituudi esindajana Brüsselis. Aastatel 2006-2011 töötas Veske Sotsiaalministeeriumi soolise võrdõiguslikkuse osakonnas.
Taltech logistika ja tarneahela juhtimimine eriala

Peaeriala keskendub logistika ja tarneahela juhtimisele. Saad teada trendidest tarneahelate digitaliseerimise valdkonnas. Omandad teadmised ostujuhtimises ja laonduses, transpordi juhtimises, transporditehnoloogiates ja ekspedeerimises, aga ka ettevõtete vaheliste suhete paremast haldamises ning koostööst tarneahelas. Olulised erialaained on näiteks hanke- ja ostujuhtimine, majanduskeskkond ja logistika, tarneahela digitaliseerimine ja strateegia, transport tarneahelas. Lõpetajate võimalikud töökohad: tootmise juht; hanke- ostu- ja logistikprotsesside juht ettevõttes, tarnijasuhete juht. Lõpetanu: analüüsib ja tõhustab ettevõtte logistilisi ja tarneahela protsesse, sh määratleb nõuded eesmärkidele, tulemusnäitajatele ja kvaliteedile, selgitab välja klientide ootused ja kommunikeerib neid juhtkonnale. kaasab ettevõtte osakonnad kliendi ootuste rahuldamiseks ettevõttele kõige kasulikumal moel, sh arendab tarneahela lülide vahelist koostööd ja usaldust. viib läbi tarneahela tegevuste võrdlusuuringuid. selgitab välja ettevõtte vajaduse logistikateenuste järele ja/või teostab nende ostu ja müüki. selgitab välja ka transpordivaldkonna probleemid ettevõttes ja lahendab need. teeb koostööd tarneahela teiste lülidega optimaalse varude taseme tagamiseks kogu ahelas.
Euromaidan Press

Euromaidan Press (lühend EP) on 2014. aastal Ukraina toetajate käivitatud ingliskeelne uudiste veebileht, mida rahastatakse lugejate annetustest ja George Sorosi poolt 1990. aastal asutatud Rahvusvahelisest Renessansi Sihtasutusest. Euromaidan Press on saanud nime Ukraina Euromaidani liikumise järgi. EP on registreeritud valitsusvälise organisatsioonina ja selle eesmärk on pakkuda ingliskeelset materjali neile, kes on huvitatud sellistest Ukraina teemadest nagu ettevõtlus, majandus, sõjaline konflikt ja turism. "Annual Report // August 2015–2016" (PDF). Euromaidan Press. Vaadatud 6. juulil 2024. Koduleht
Amor

Amor (ladina keeles 'armastus') on vanarooma mütoloogias armastusjumal. Ta on tuntud ka rööpnimega Cupido. Amor vastab vanakreeka jumalale Erosele.
Thavisuphlebis moedani

Thavisuphlebis moedani (gruusia თავისუფლების მოედნიდა 'vabaduse väljak') on väljak Thbilisi kesklinnas. Nõukogude ajal kandis nime "Lenini väljak". Väljaku ääres asub Thbilisi raekoda ja sealt lähtub Rusthavelis gamziri (Rusthaveli prospekt). Seal on toimunud palju massiüritusi: meeleavaldused Gruusia iseseisvumise toetuseks, Rooside revolutsioon jmt. Väljakul asub Vabaduse monument, mis kujutab kuldset püha Jüri tapetud draakoniga. Sammas on 45 m kõrge ja selle autor on Zurab Tseretheli. 23. novembril 2005 osales Eesti president Arnold Rüütel Vabaduse monumendi nurgakivi panekul ja järgmisel aastal president Toomas Hendrik Ilves monumendi avamisel.
Altendorf (Alam-Austria)

Altendorf on vald (Gemeinde) Austrias Alam-Austria liidumaal Neunkircheni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Harilik uuskuulmiksaba

Harilik uuskuulmiksaba (Neomysis integer) on müsiidiliste (Mysidacea) seltsi kuuluv sale soojalembene vähike, tavalisim liik Läänemere madalamas, vähem kui 15 meetri sügavuses osas. Uuskuulmiksaba kasvab umbes 17 mm pikkuseks. Tema keha on peaaegu läbipaistev ja kohatise pruuni pigmentatsiooniga. Liigil on hästi arenenud karapaks, mis kaitseb suuri varre otsas esileulatuvaid silmi, pead ja rindmikku. Peal on lühike märgatavalt teravdunud tipuga nokis (rostrum). Kaks paari tundlaid on hästi nähtavad ja neil on sisemine ja välimine lisajätke. Teise paari tundlate välimine lisajätke (eksopood) on lameda plaadi kujuline, servistatud harjastega ja oluline määramistunnus. Rindmikujalad on hästi arenenud, samuti lisajätkega, mis sageli on iseloomuliku sulgja välimusega. Tagakehajalad on väiksemad ja sõrmjad, välja arvatud viimane, lisaharuga ja lamendunud paar, mis moodustab sabalehviku ehk uropoodi. Loom eelistab riimveelisust soolasemale mereveele ja on Põhjameres ja Briti saarte rannikul laigutise levikuga. Liigi levila ulatub Norra põhjarannikust Atlandi ookeani rannikuni Hispaanias. Uuskuulmiksaba on kogu Läänemeres massiline liik ja esineb tihedate parvedena. Liik sigib ainult suvel ja annab aastas kaks või harva ka kolm põlvkonda. Toitumisviisilt on ta kõigesööja või kaldub veidi kiskluse poole, toitudes detriidist, ränivetikatest, niitjatest vetikatest ja väikestest vähilaadsetest. Nagu muud müsiidilised ujuvad uuskuulmiksabad ringi peamiselt põhja lähedal, kuid vahetevahel laskuvad ka põhjale või kinnituvad taimedele ja tõusevad kõrgematesse kihtidesse. See müsiidiliik moodustab tähtsa osa Läänemere kalade toidus. Uuskuulmiksaba rändab igapäevaselt vertikaalselt vee kõrgemate ja sügavamate kihtide vahel. Ööseks tõuseb ta pinnavee lähedale ja naaseb hommiku saabudes sügavamatesse vetesse, kus püsib terve päeva. 24-tunnine ümbritseva valguse intensiivsuse muutumise tsükkel on peamine tegur, mis kontrollib müsiidide vertikaalset rännet. Sügisel lahkuvad uuskuulmiksabad parves ranniku lähedusest, veedavad talve sügavamates vetes ja pöörduvad kevadel tagasi. Rännete ajal moodustavad nad sageli suuri parvi, hariliku uuskuulmiksaba parv võib olla kuni 1 km pikkune ja mõne meetri laiune. Selts: Müsiidilised. - Lülijalgsed. zbi.ee An opossum shrimp (Neomysis integer). - The Marine Life Information Network Huvitavat. Selts: Müsiidilised. - Lülijalgsed. zbi.ee An opossum shrimp (Neomysis integer). - The Marine Life Information Network
Neomysis

Neomysis (kreekakeelsest liitest neo- 'uus' ja perekonna nimest Mysis) on müsiidiliste seltsi kuuluv vähilaadsete perekond. Liigid asustavad parasvöötme merede rannikulähedasi piirkondi põhjapoolkeral ja Lõuna-Ameerikas. Paljusid liike on leitud ka riim- ja magevees. Perekonnas on 18 liiki: Neomysis americana (S. I. Smith, 1873) Neomysis awatschensis (Brandt, 1851) Neomysis czerniawskii Derzhavin, 1913 Neomysis ilyapai Holmquist, 1957 Neomysis integer (Leach, 1814) Neomysis intermedia (Czerniavsky, 1882) Neomysis japonica Nakazawa, 1910 Neomysis kadiakensis Ortmann, 1908 Neomysis mercedis Holmes, 1896 Neomysis meridionalis Colosi, 1924 Neomysis mirabilis (Czerniavsky, 1882) Neomysis monticellii Colosi, 1924 Neomysis nakazawai Ii, 1936 Neomysis orientalis Ii, 1964 Neomysis patagona Zimmer, 1907 Neomysis rayii (Murdoch, 1885) Neomysis sopayi Holmquist, 1957 Neomysis spinosa Nakazawa, 1910 Eesti vetes Läänemeres esineb perekonna liikidest massiliselt harilik uuskuulmiksaba (Neomysis integer). Neomysis Czerniavsky, 1882. - Integrated Taxonomic Information System
Tabasalu Ulasabat C.F.

Tabasalu Ulasabat C.F. (või lihtsalt Ulasabat) on Eesti tugevuselt neljandas liigas tegutsev jalgpalliklubi, mis tegutseb Tabasalus.
Ihor Skõbjuk

Ihor Skõbjuk (sündinud 1976) on Ukraina sõjaväelane. Alates 2024. aasta veebruarist on ta Ukraina dessantvägede ülem. 2023 – brigaadikindral УКАЗ ПРЕЗИДЕНТА УКРАЇНИ №527/2023. Присвоїти військове звання бригадного генерала полковнику СКИБЮКУ Ігорю Анатолійовичу – начальнику штабу – заступнику командувача Десантно-штурмових військ Збройних Сил України, 24.08.2023
Akanthomyces

Akanthomyces on perekond kottseeni seltsist helekottseenelaadsed. Akanthomyces aculeatus Akanthomyces muscarius Akanthomyces andmebaasis eElurikkus.
Aspang-Markt

Aspang-Markt on vald (Marktgemeinde) Austrias Alam-Austria liidumaal Neunkircheni ringkonnas. Aspang-Markt asub Wechseli mäe (1743 m) Bucklige Welti madalamas piirkonnas. Seda ümbritseb täielikult Aspangberg-Sankt Peter. Küla on ürikutes esmakordselt mainitud 1220. aastal. Selle tähtsus kasvas koos Wechseli kuru ületava tee arendamisega. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Aspangberg-Sankt Peter

Aspangberg-Sankt Peter on vald (Gemeinde) Austrias Alam-Austria liidumaal Neunkircheni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Breitenau (Alam-Austria)

Breitenau on vald (Gemeinde) Austrias Alam-Austria liidumaal Neunkircheni ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Breitenstein (Alam-Austria)

Breitenstein on vald (Gemeinde) Austrias Alam-Austria liidumaal Neunkircheni ringkonnas. See on üks UNESCO maailmapärandi nimistusse kuuluva Semmeringi raudteeliini linnadest. Saksa keelest tõlgituna tähendab nimi "laia kivi" oma suurte kaljupindade tõttu. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.